Елисео Диего
Стаята

Превод от испански: Александър Муратов, Атанас Далчев, 1968

chitanka.info

Има в Ур къща със стая, която гледа към мъничкия вътрешен двор — в Ур де лос Калдеос.

В стаята, върху малка рогозка, един човек гледа палещото слънце във вътрешния двор.

Отвън се чува една огромна двуколка — далече, далече — и едно куче лае по-долу в деня, и една жена вика нещо, което мъжът се преструва, че не чува.

Изведнъж вятърът изтрива с големите си листа слънцето и друго куче лае в дълбочината на времето, и друга жена вика нещо, което аз се престорвам, че не чувам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.